**Štatút Ústrednej maturitnej komisie**

### Úvodné ustanovenia

Tento štatút upravuje činnosť, zloženie a organizáciu činnosti Ústrednej maturitnej komisie (ďalej len „komisia“).

### Činnosť komisie

Komisia plní úlohy podľa § 22 vyhlášky Ministerstva školstva, vedy, výskumu a športu Slovenskej republiky č. 224/2022 Z. z. o strednej škole.

### Členstvo v komisii

* 1. Komisia má predsedu a ďalších jedenásť členov.
  2. Členov komisie vymenúva minister školstva, vedy, výskumu a športu (ďalej len „minister“) tak, aby jej členmi boli

1. dvaja zástupcovia Ministerstva školstva, vedy, výskumu a športu Slovenskej republiky (ďalej len „ministerstvo školstva“), ktorých navrhuje sekcia, v ktorej pôsobnosti sú stredné školy (ďalej len „príslušná sekcia“),
2. jeden zástupca Ministerstva zdravotníctva Slovenskej republiky, ktorého navrhuje minister zdravotníctva,
3. traja zástupcovia organizácie zriadenej ministerstvom školstva na plnenie úloh v oblasti monitorovania a hodnotenia kvality výchovy a vzdelávania na stredných školách, ktorých navrhuje jej štatutárny orgán,
4. jeden zástupca organizácie zriadenej ministerstvom školstva na plnenie úloh v oblasti odborného vzdelávania a prípravy, ktorého navrhuje jej štatutárny orgán,
5. jeden zástupca vysokých škôl so sídlom na území Slovenskej republiky, ktorého navrhuje Slovenská rektorská konferencia,
6. jeden zástupca stavovských organizácií a profesijných organizácií,[[1]](#footnote-1)) ktorého navrhuje Rada zamestnávateľov pre systém duálneho vzdelávania,
7. jeden zástupca, ktorého navrhuje Zväz školských asociácií a združení Slovenskej republiky,
8. jeden zástupca samosprávnych krajov, ktorého navrhuje Združenie samosprávnych krajov SK 8,
9. jeden zástupca regionálnych úradov školskej správy, ktorého možno vymenovať aj bez návrhu.
   1. Predsedu komisie vymenúva minister z členov podľa odseku 2 písm. a). Predsedu komisie v čase jeho neprítomnosti zastupuje podpredseda komisie, ktorého z členov komisie určuje predseda.
   2. Členstvo v komisii je čestné a nezastupiteľné.
   3. Funkčné obdobie člena komisie je štvorročné. Člena komisie možno vymenovať aj opätovne.
   4. Členstvo v komisii zaniká
10. uplynutím funkčného obdobia,
11. odvolaním,
12. skončením
13. štátnozamestnaneckého pomeru alebo pracovného pomeru, ktorý je viazaný na výkon funkcie člena komisie alebo
14. výkonu práce vo verejnom záujme, ktorý je viazaný na výkon funkcie člena komisie,
15. vzdaním sa členstva; členstvo zaniká dňom doručenia písomného oznámenia o vzdaní sa členstva v komisii ministrovi alebo dňom uvedenom v písomnom oznámení alebo
16. smrťou alebo vyhlásením za mŕtveho.
    1. Minister odvolá člena komisie, ak
17. sa nezúčastnil bez ospravedlnenia na viac ako dvoch zasadnutiach komisie alebo
18. bol právoplatne odsúdený za úmyselný trestný čin,
19. navrhol jeho odvolanie ten, na koho návrh bol vymenovaný, a to aj bez uvedenia dôvodu.
    1. Ak členstvo v komisii zanikne, nového člena vymenuje minister bez zbytočného odkladu postupom podľa odseku 2.

### Práva a povinnosti členov komisie

* 1. Predseda komisie okrem práv a povinností podľa odseku 2 aj

1. zodpovedá za činnosť komisie ministrovi,
2. riadi činnosť komisie,
3. vedie zasadnutie komisie,
4. schvaľuje zápisnicu zo zasadnutia komisie.
   1. Člen komisie
5. podáva predsedovi komisie návrhy do programu zasadnutia komisie,
6. vyjadruje sa k predloženým materiálom,
7. plní úlohy, ktorými ho poveril predseda komisie.
   1. Komisia má tajomníka, ktorým je zamestnanec príslušnej sekcie. Tajomníka komisie určuje predseda komisie. Tajomník komisie nie je členom komisie.
   2. Tajomník komisie
8. zvoláva zasadnutie komisie na základe pokynu predsedu komisie,
9. pripravuje písomné materiály na zasadnutie komisie podľa pokynu predsedu komisie,
10. zúčastňuje sa zasadnutí komisie,
11. vykonáva dokumentačnú činnosť a archívnu činnosť,
12. vyhotovuje zápisnicu zo zasadnutia komisie,
13. zabezpečuje evidenciu a kontrolu plnenia úloh vyplývajúcich zo zasadnutia komisie.

### Zasadnutia komisie

* 1. Komisia zasadá najmenej dvakrát ročne. Zasadnutie komisie sa môže uskutočniť aj na základe písomnej žiadosti najmenej jednej tretiny členov komisie doručenej predsedovi komisie; predseda komisie zvolá zasadnutie do desiatich dní od doručenia tejto žiadosti.
  2. Komisia prijíma svoje závery formou uznesení. Komisia je uznášaniaschopná, ak sú na zasadnutí komisie prítomné najmenej dve tretiny všetkých členov komisie. Na prijatie uznesenia komisie je potrebný súhlas nadpolovičnej väčšiny prítomných členov komisie. Pri rovnosti hlasov rozhoduje hlas predsedu komisie. Na základe rozhodnutia predsedu sa hlasovanie môže uskutočniť elektronicky.
  3. Pri elektronickom hlasovaní tajomník komisie predloží členom komisie prerokúvané materiály elektronicky spolu s určením lehoty na vyjadrenie, ktorá je najmenej tri pracovné dni. Ak sa v určenej lehote člen komisie nevyjadrí, má sa za to, že s predloženým návrhom súhlasí. Uznesenie komisie je pri elektronickom hlasovaní prijaté, ak zaň hlasuje nadpolovičná väčšina všetkých členov komisie.
  4. Člen komisie a tajomník komisie je povinný zachovávať mlčanlivosť o priebehu a obsahu zasadnutia a informáciách, ktoré sa dozvedel pri výkone svojej funkcie.
  5. Zasadnutia komisie sa so súhlasom predsedu komisie môžu zúčastniť podľa potreby aj prizvané osoby.

### Zápisnica zo zasadnutia komisie

* 1. Zápisnica obsahuje prezenčnú listinu, zhrnutie prerokovaných bodov a znenie prijatých uznesení. Ak niektoré z predchádzajúcich uznesení bolo prijaté hlasovaním elektronickou formou, vyznačí sa táto skutočnosť v zápisnici.
  2. Tajomník komisie zašle zápisnicu zo zasadnutia komisie všetkým členom komisie najneskôr do piatich pracovných dní od zasadnutia komisie.
  3. Zápisnicu podpisuje predseda komisie.
  4. Podľa odsekov 1 až 3 sa postupuje, aj ak bolo vo veci elektronické hlasovanie.

### Zabezpečenie činnosti komisie

Činnosť komisie organizačne, materiálne a administratívne zabezpečuje príslušná sekcia.

**Čl. 8**

**Záverečné ustanovenia**

Zmeny a doplnenia tohto štatútu sa vykonávajú príkazom ministra.

1. ) § 32 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov. [↑](#footnote-ref-1)